Myrmjølke

Myrmjølke (Epilobium palustre) er ei urt i mjølkefamilien. Arten har ei sirkumpolar utbreiing.

Planta vert kring 20 cm høg og har lange granne krypande renningar som endar i ein knopp. Ho har rak stengel som er småhåra heilt rundt. Blada er ofte snaue og utan tenner. Blomsteren er lys raudfiolett. 

Myrmjølke blømer kring juli månad på grasmyr og våte stader. Planta er vanleg gjennom heile Noreg, og er funnen opp til 1300 meter over havet på Hardangervidda.

Kjelder
Svensk Wikipedia.
Johannes Lid: Norsk-svensk-finsk flora. Det Norske Samlaget, 1985.

Kategori:Viltveksande plantar i Noreg
Kategori:Mjølkefamilien